Ամբրոջո Լորենցետի

270px|մինի|Ընծայումը տաճարին
**Ամբրոջո Լորենցետտի** կամ **Ամբրոջո Լաուրատի** (, ), Վերածննդի դարաշրջանի իտալացի նկարիչ, կերպարվեստի սիենական դպրոցի ներկայացուցիչ։ Գործել է մոտավորապես 1317-ից 1348 թվականների միջակայքում։ Արվեստի պատմաբաններից շատերի կարծիքով՝ նրա լավագույն աշխատանքը համարվում է Սիենայի *Palazzo Pubblico*-ի *Sala dei Nove*-ում (*Իննի սրահ*ում կամ *Խորհրդակցությունների սենյակ*ում) նկարած *Լավ և վատ կառավարման այլաբանություն (ալեգորիա)* որմնանկարը։ Ամբրոջոն նկարիչ Պիետրո Լորենցետտիի կրտսեր եղբայրն է։

## Կենսագրություն
Ամբրոջո Լորենցետտին զգալի չափով ազդվել է բյուզանդական ու դասական արվեստներից և պատկերավորման իր յուրացրած ձևերն օգտագործելով՝ ստեղծել է նկարչական ինքնատիպ, անհատական ոճ։ Նրա գործերը բացառիկ յուրօրինակ են։ Ամբրոջոյի ապրած ժամանակներում արվեստում անհատականության դրսևորումը ոչ սովորական երևույթ էր, քանի որ արվեստը մեծ կախում ուներ պատվիրատուներից ու վերջիններիս ճաշակից։ Այդուհանդերձ, Լորենցետտին պրպտումներ է կատարել հեռանկարի, մարդկային մարմնի կառուցվածքի, դիմագծերի ուսումնասիրման և դրանց պատկերման նոր ձևերի բացահայտման ասպարեզում, ուսումնասիրել այդ բնագավառում դասական անցյալի վարպետների փորձը՝ իր ավանդը ներդնելով Վերածննդի գաղափարներն ու արտահայտչաձևերը զարգացնելու գործում։ Նրա աշխատանքներում ակնառու կերպով դրսևորվել է նորարարությունը, որ նկատել են իրեն հաջորդած նկարիչներն ու առաջ են տարել։ Ուսումնասիրողներից շատերի կարծիքով՝ Ամբրոջոյի աշխատանքներում, որոնց բնորոշ է նատուրալիստական շունչը, նկատելի է Սիմոնե Մարտինիի ազդեցությունը։ Փաստաթղթային վկայություններ կան, որ նա մինչև 1321 թվականը եղել է Ֆլորենցիայում, ուր կարող էր վերադարձած լինել նաև Սիենայում մի քանի տարի անցկացնելուց հետո։
 
Սիենացի վարպետի՝ մեզ հասած ամենավաղ ստեղծագործությունը 1319 թվականին ստեղծած «Տիրամայրը Մանկան հետ» նկարն է։ Նրա գլուխգործոցը՝ Վաղ Վերածննդի աշխարհիկ նկարչության լավագույն գործերից մեկը համարվող *Լավ և վատ կառավարման այլաբանություն (ալեգորիա)* որմնանկարը, ավել ուշ ժամանակներում է ստեղծվել։ Երեք պատի վրա պատկերված են տարբեր առաքինություններ այլաբանորեն մարմնավորող բազմաթիվ ֆիգուրներ՝ ստեղծելով մի ընդարձակ անսամբլ։ Դիմացի երկու պաննոներում արվեստագետը ստեղծել է քաղաքի ու գյուղի լավ և վատ կառավարման համայնապատկերներ, որոնք կարող են համարվել միջնադարյան բնակավայրերի առօրյայի նկարեն հանրագիտարաններ։ Ի դեպ, վատ կառավարմանը նվիրված հատվածում առաջին անգամ պատկերված է ավազային ժամացույց։

Ամբրոջո Լորենցետին, ինչպես և իր եղբայր Պիետրոն, զոհ է գնացել 1348 թվականի ժանտախտի համաճարակին։ Ջորջո Վազարին նրա կենսագրությունն ընդգրկել է նշանավոր նկարիչների, քանդակագործների ու ճարտարապետների կյանքի ու գործի պատմություններն ամփոփող իր գրքում։

## Գրականություն

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Պատկերասրահ

Lorenzetti Amb. madonna-and-child-1319г.jpg|Տիրամայրը Մանկան հետ
Ambrogio Lorenzetti 006.jpg|Խաղաղության ալեգորիան
Image:Ambrogio lorenzetti, scene della vita di san nicola 03.jpg|«Սբ. Նիկողայոսի գործերը» նկարաշարից (մոտ. 1332), Ուֆֆիցի, Ֆլորենցիա
Image:Ambrogio lorenzetti, scene della vita di san nicola 04.jpg|«Սբ. Նիկողայոսի գործերը» նկարաշարից (մոտ. 1332), Ուֆֆիցի, Ֆլորենցիա
Image:Ambrogio lorenzetti, scene della vita di san nicola 01.jpg|«Սբ. Նիկողայոսի գործերը» նկարաշարից (մոտ. 1332), Ուֆֆիցի, Ֆլորենցիա
Image:Ambrogio lorenzetti, scene della vita di san nicola 02.jpg|«Սբ. Նիկողայոսի գործերը» նկարաշարից (մոտ. 1332), Ուֆֆիցի, Ֆլորենցիա
Image:Ambrogio Lorenzetti Allegory of Good Govt.jpg|*Քաղաքի լավ կառավարման արդյունքների ալեգորիա* (1338-1339), Palazzo Pubblico, Սիենա
Image:Ambrogio Lorenzetti 011.jpg|*Քաղաքի լավ կառավարման արդյունքների ալեգորիա* (1338-1339), Palazzo Pubblico, Սիենա
Image:Lorenzetti ambrogio bad govern. det.jpg|*Քաղաքի վատ կառավարման հետևանքների ալեգորիա* (1338-1339), Palazzo Pubblico, Սիենա
Image:Ambrogio lorenzetti, effetti del cattivo governo, siena, palazzo pubblico, 1337-1340.jpg |*Քաղաքի վատ կառավարման հետևանքների ալեգորիա* (1338-1339), Palazzo Pubblico, Սիենա
Ambrogio Lorenzetti 020.jpg|Դրվագ *Քաղաքի վատ կառավարման հետևանքների ալեգորիա*-ից (1338-1339), Palazzo Pubblico, Սիենա


## Ծանոթագրություններ

## Արտաքին հղումներ
* Ambrogio Lorenzetti at Panopticon Virtual Art Gallery
* Arch 343: Cities in History - Lecture 10: The Uses of Decorum - Lorenzetti's Good and Bad Government
* 
* Ջորջո Վազարին Ամբրոջո Լորենցետիի մասին

Կատեգորիա:Իտալացի նկարիչներ
Կատեգորիա:Վերածննդի նկարիչներ